
Здравейте,


Живея в Пловдив, Кършияка и наскоро построиха сграда на калкан точно до нас. Проблемът е, че на задната ми тераса новата сграда е залепена напълно, дотолкова, че ако някой реши спокойно може да влезе при мен само с едно прескачане. Отделно има пръски от бетон, които не могат да бъдат почистени и има нанесени щети по терасата. Направиха я напълно неизползваема и с лесен достъп, до всеки, който реши да нахлуе вътре, което ме застрашава. Въпросът ми е в този случай не важи ли правилото за 3 метра отстояние и имам ли някакви права.  

Благодаря предварително.


Поздрави,  

Виктория 


 

Имам ли права над терасата си
=============================

 

Здравейте, Виктория Каравасилева,


съгласно чл. 21, ал. 2 от Закона за устройство на територията “сградите на основното застрояване могат да се застрояват свързано само на страничните имотни граници, като калканните стени се покриват напълно. Непокриване на част от заварена калканна стена може да се допусне при условия и по ред, определени с правилата и нормативите по чл. 13, когато покриването на калканната стена води до нарушаване на други нормативи за височина и разстояния и когато се налага съобразяване с други заварени специфични дадености.”  

Във Вашия случай следва да се прегледат строителни документи за точен отговор, но ако считате, че има закононарушения, можете да подадете сигнал към главния архитект на района и на общината, както и в РДНСК.


Поздрави,  

адв. Николина Митова  

тел. 0898 303092


